GiliGold/VAD_KnessetCorpus huggingface dataset:
<דמסש אירדאי: אין להם חימום, אין להם קירור.
<דמסש אירדאי: בואו ניכנס בית בית.
<דמסש אירדאי: אפילו מיטת הסוכנות, השמיכה נמצאת עדיין בבית של האנשים.
<דמסש אירדאי: ראיתי במו עיני.
<דמסש אירדאי: אני יכול לקחת אתכם, אני עובד בשטח.
<דמסש אירדאי: כשאתה עושה לי מתמטיקה זה נורא מעליב, זה נורא מעצבן.
<דמסש אירדאי: העדה הזאת לא צריכה לעשות טובות לאף אחד, היא רוצה להשתלב, היא רוצה לעשות משהו.
<דמסש אירדאי: היא תורמת ביחידות מובחרות, בהכל.
<דמסש אירדאי: אני מבקש ודורש שראש הממשלה, שמשרדי הממשלה ישימו דגש, יבואו עם תכנית.
<דמסש אירדאי: אם אין לך תכנית, תגיד לאברהם: אין לי תכנית ברורה.
<דמסש אירדאי: אל תביא לנו חליפה תפורה, אני מבקש.
<דמסש אירדאי: תרד לשטח, תכיר.
<דמסש אירדאי: תבואו מוכנים.
<דמסש אירדאי: אנחנו נעזור לכם.
<דמסש אירדאי: אנחנו בזרועות פתוחות נעזור לכם.
<דמסש אירדאי: תבואו לשטח, זה מה שאני מבקש.
מנואל טרכטנברג: צהריים טובים, אדוני היושב-ראש, אורחים נכבדים.
מנואל טרכטנברג: אני רוצה שוב לברך אותך, אדוני היושב-ראש, על הנחישות שלך בטיפול בנושא הזה.
מנואל טרכטנברג: גם בפגרה זה לא מובן מאליו.
מנואל טרכטנברג: התחלת בזה עם כינונה של הכנסת הזאת עת התמנית ליושב-ראש ועדת הקליטה.
מנואל טרכטנברג: זה היה הזמן שקרו ההפגנות הקשות.
מנואל טרכטנברג: התחלת בתהליך.
מנואל טרכטנברג: הנה אנחנו שומעים את הדברים, במיוחד של הדובר האחרון.
מנואל טרכטנברג: הדברים הקשים שנאמרו כאן משקפים מציאות.
מנואל טרכטנברג: הדיון הזה, אדוני היושב-ראש, קורה בזמן שהתחילו דיוני התקציב לשנת 2015 שחולפת לה, ולשנת 2016.
מנואל טרכטנברג: רבותיי, תקציב מדינה זה לא אוסף של מספרים, זאת תכנית עבודה.
מנואל טרכטנברג: צר לי לבשר לכם שבתקציב המדינה שיקבע את מהלך החיים כאן במדינת ישראל עד לסוף שנת 2016, ואולי מעבר לזה, כמו שקרה קודם בגלל שלא היה תקציב המשך, אין בשורה בשום תחום.
מנואל טרכטנברג: דיברתי בוועדת הכספים לגבי הצמיחה שאיננה.
מנואל טרכטנברג: אין בשורה גם בתחום הזה, בתחום של הטיפול בבני העדה האתיופית.
מנואל טרכטנברג: אני אומר את זה בצער רב.
מנואל טרכטנברג: אני – ד"ר נגוסה מכיר אותי - לא אדם שמתלהם, אני לא מחלק ציונים.
מנואל טרכטנברג: אני מנסה כמה שניתן בבית הזה להיות ענייני.
מנואל טרכטנברג: אין בשורה, אין תכנית עבודה, אין שום דבר שיכול להצביע על כך שיהיה בסדר, אין שום מקום בתקציב להאמין שיהיה בסדר.
מנואל טרכטנברג: אני אומר את זה עוד פעם בצער רב.
מנואל טרכטנברג: רבותיי, לא יכול להיות כך.
מנואל טרכטנברג: חשוב מאוד שתעלו את הדברים כעת, כי לכנסת יש השפעה על גיבוש התקציב לא רק בפן של המספרים שכתובים בתקציב.
מנואל טרכטנברג: אתם חייבים לדרוש שמול הכנסת תוצג תכנית עבודה קונקרטית עם יעדים ברורים, עם לוח זמנים ברור.
מנואל טרכטנברג: אם כן, אז תקציב שמגבה את הביצוע של אותה תכנית.
מנואל טרכטנברג: אי אפשר ככה.
מנואל טרכטנברג: מה שנכון לתחום הזה נכון גם בתחומים אחרים שגם שם לא קורה הרבה.
מנואל טרכטנברג: אתם כרגע עוסקים בנושא הזה שחשוב לכולנו, לא רק לכם.
מנואל טרכטנברג: זאת הדרישה שצריכה לצאת מכאן בצורה מאוד ברורה וחדה.
מנואל טרכטנברג: צריך לקבוע מועד שתוצג כאן תכנית קונקרטית עם לוח זמנים וכו'.
מנואל טרכטנברג: שמעתי את הקסים המכובדים שדיברו על החשיבות של הדת לנוער שאין לו מסגרות נורמטיביות.
מנואל טרכטנברג: אני רוצה לחזק את ידיכם במובן זה שהנוער צריך למצוא את דרכו.
מנואל טרכטנברג: זה בכלל לא קל.
מנואל טרכטנברג: גם הנוער כיום לא יודע למצוא את דרכו.
מנואל טרכטנברג: חשוב מאוד שיהיו מסגרות שמקרינות סמכותיות, שמקרינות שליחות, שמקרינות איזו שהיא מערכת נורמטיבית שהיא מעל למאסטר שף ולתכניות הריאליטי.
מנואל טרכטנברג: חשוב מאוד שאתם תעשו את זה.
מנואל טרכטנברג: אף אחד לא צריך לבוא בגישה פטרונית כאילו הוא יודע יותר טוב מה טוב לנוער שלכם.
מנואל טרכטנברג: אתם יודעים, אתם ההורים, אתם המופקדים עליהם.
מנואל טרכטנברג: תפקידנו לאפשר זאת, להקל בעשייה, לתת את המשאבים כדי שזה יקרה.
מנואל טרכטנברג: זאת המשימה שמוטלת עלינו.
מנואל טרכטנברג: אני רוצה לאחל לכולנו שנה טובה.
מנואל טרכטנברג: אני רוצה לאחל לישראלים בני העדה האתיופית שהשנה הקרובה לא תהיה כקודמתה, שלא יהיה צורך לצאת לרחובות, שאכן מדינת ישראל תתגייס כל כולה למשימה הזאת.
מנואל טרכטנברג: גם אם הדברים לא יקרו בין לילה כי אלה תהליכים ארוכים, שהתקווה שמבוססת על עובדות בשטח היא זאת שתנחה אותנו ותאיר את השנה החדשה.
<קרן בן נתן: אני רק אומר שאנחנו בשלבים מתקדמים של סיכום תכנית "הדרך החדשה" שגיבשנו יחד עם משרד הראש הממשלה.
<קרן בן נתן: הצבא ומשרד הביטחון לא היה שותף לתכנית החומש.
<קרן בן נתן: כמובן שעשינו פעילויות גם אז.
<קרן בן נתן: גם לפני שהתחילה "הדרך החדשה", בערך לפני סדר גודל של שנה, עשינו הערכה מחודשת של מרבית התכניות שלנו.
<קרן בן נתן: עם חלקן אנחנו ממשיכים, בחלקן אנחנו עושים שינויים.
<קרן בן נתן: זה בא לידי ביטוי בתוך התכנית והמתווה שיוצג לציבור, כמו שצוין כאן קודם.
<קרן בן נתן: לגבי התקציב, אנחנו לא מתוקצבים בתכנית.
<קרן בן נתן: לא הגשנו את הדרישות.
<קרן בן נתן: אנחנו בשיח על זה מול משרד ראש הממשלה, כך שאני לא יודעת להתייחס להיבט התקציבי.
<קרן בן נתן: עדיין לא קיבלנו מענה לסוגיה הזאת.
<קרן בן נתן: כמובן שיש משמעויות לתכניות שאנחנו מציעים.
<קרן בן נתן: יש להן תג תקציבי שצריך לדון בו.
<קרן בן נתן: אנחנו נדון בו יחד עם המשרד.
<קרן בן נתן: אנחנו גם לא ראינו, לא באשמת אף אחד, את התכניות של המשרדים הקודמים.
<קרן בן נתן: אנחנו מניחים שנראה אותן בימים הקרובים כאשר הן יפורסמו.
<קרן בן נתן: לנו מאוד חשוב להתריע - יכול להיות שזאת התרעת שווא – על כך שבחלק מהדברים שמענו על אפשרות של צמצום האוכלוסייה שתטופל במסגרת התכנית - רק עולים חדשים, או רק אוכלוסייה שהיא עד היקף שנים מסוים בארץ.
<קרן בן נתן: לנו מאוד חשוב שהתקצוב לכשיינתן לא יינתן אל מול קריטריונים כאלה, אלא אל מול בחינה של הצרכים, כי זה לא 0 או 1.
<קרן בן נתן: יש אוכלוסייה בארץ שצריכה מענה מסוים, יש אוכלוסייה שלא צריכה כלום ולא נדרשת לאף תכנית התערבות, היא משולבת בצבא כמו כלל החיילים.
<קרן בן נתן: מה שחשוב לנו זה לא לעבור ממצב של הכל או כלום.
<קרן בן נתן: חשוב לנו להדגיש את זה.
<קרן בן נתן: גם בתכנית שאנחנו נגיש אנחנו נציין באיזה אוכלוסיות אנחנו רוצים לטפל, באיזה קריטריונים.
<קרן בן נתן: לנו ברור במי אנחנו צריכים לטפל.
<נועה גבעון: משרד החינוך גיבש בתיאום מלא בין משרד ראש הממשלה למשרד האוצר כחלק מהתכנית הממשלתית, תכנית פעולה שפורסמה באתר משרד ראש הממשלה, באתר משרד החינוך.
<נועה גבעון: היא הוצגה גם לציבור.
<נועה גבעון: גם נערך שימוע ציבורי שהיושב ראש נכח בו.
<נועה גבעון: אנחנו שמענו את ההערות שנאספו והועלו בכתב דרך האינטרנט ונאמרו בעל-פה באותו שימוע ציבורי.
<נועה גבעון: בימים אלה אנחנו מעבדים במשרד החינוך את ההערות ששמענו, אנחנו עושים את ההתאמות הנדרשות לתמיכות.
<נועה גבעון: בהמשך לשאלה שנשאלה פה, התכנית עם ההערות שהתקבלו תפורסם לציבור הרחב.
<נועה גבעון: התקציב בתוך משרד החינוך הורחב, הוא גדול יותר ממה שהיה עד כה.
אברהם נגוסה: באותו דיון שציינת שאלתי מה התקציב, לא קיבלתי תשובה.
אברהם נגוסה: אולי היום את יכולה להגיד את הסכום של התכנית הזאת שאת מציינת.
<נועה גבעון: כפי שנאמר בתחילת הדיון, אנחנו ממתינים לוועדת השרים שתיערך בחודש הבא.
אברהם נגוסה: אתם תבואו בלי תקציב?
<נועה גבעון: הסיכום הוא בין שלושת המשרדים שציינתי – משרד האוצר, משרד החינוך ומשרד ראש הממשלה.
<נועה גבעון: הסיכום הוא על שילוש התקציב הקיים.
<נועה גבעון: אנחנו בהחלט מדברים על תקציב תוספתי.
אברהם נגוסה: מה הוא התקציב הקיים?
<מרב תורג'מן: על איזה בסיס?
<מרב תורג'מן: זה 1 חלקי 12?
<נועה גבעון: התקציב הקיים היום במשרד החינוך עומד על כ-15 מיליון שמוקצים לתלמידים יוצאי אתיופיה.
<נועה גבעון: התקציב הזה יגדל משמעותית.
אברהם נגוסה: זה "צבוע" בתכנית?
<נועה גבעון: זה "צבוע".
<נועה גבעון: זה כרגע נמצא בבסיס התקציב שלנו ל-2015.
<נועה גבעון: בעקבות החלטת ועדת השרים בחודש הבא זה עתיד לגדול.
אברהם נגוסה: אני עברתי על ספר התקציב, הוא לא מופיע.
<תמי ויצמן: לא יכול להיות.
<תמי ויצמן: מה שמוצג שם זה פרויקטים ופעולות במשרד.
<תמי ויצמן: בתוך התכנית הזאת יש כסף ייעודי לזה.
אברהם נגוסה: למה לא צוין?
<תמי ויצמן: ככה זה מוצע.
אברהם נגוסה: איך אני יכול לעקוב אחרי זה?
<תמי ויצמן: התכנית הזאת מתפצלת להמון תקנות.
<תמי ויצמן: התקנות לא מפורסמות בשלב הזה.
<תמי ויצמן: התקציב הוצג בתכניות, לא בתקנות תקציביות.
<תמי ויצמן: זה מה שמקובל.
<תמי ויצמן: ככה מוצגת התכנית, ככה מוצג התקציב.
<תמי ויצמן: אני מכירה את תקציב משרד החינוך.
<תמי ויצמן: בתוך תכנית שנקראת "פעולות ופרויקטים" יש מענה של 15 מיליון לנושא הזה.
אברהם נגוסה: לשנה?
<תמי ויצמן: לשנה.
אברהם נגוסה: לתכנית של ועדת השרים?
<תמי ויצמן: נכון.
אברהם נגוסה: את בטוחה במה שאת אומרת?
<תמי ויצמן: ברור.
<פנטהון אספה-דויט: זה תקציב קיים.
אברהם נגוסה: זה תקציב קיים.
אברהם נגוסה: אני שאלתי ספציפית לגבי התכנית.
אברהם נגוסה: לא ראיתי בשום מסמך.
אברהם נגוסה: אם היא אומרת, בסדר, נשב, היא תוכיח לי.
אברהם נגוסה: האם השתמשתם באותו סכום ב-2015?
<מרב תורג'מן: הכסף הזה הוצא?
<תמי ויצמן: תכנית החומש הייתה תכנית - -
אברהם נגוסה: לא תכנית החומש.
אברהם נגוסה: אני מדבר על התכנית החדשה.
<תמי ויצמן: תכנית החומש הסתיימה.
<תמי ויצמן: כל משרדי הממשלה האחרים קיבלו תוספת תקציב עבור תכנית החומש, חוץ ממשרד החינוך שהיה צריך לתת מתקציבו לתכנית החומש.
<תמי ויצמן: זה משהו היסטורי.
<תמי ויצמן: לקחנו את התקציב הזה, ייעדנו אותו ל"דרך החדשה".
<תמי ויצמן: אנחנו לא נפגע בשום תכנית ממשיכה.
<תמי ויצמן: התכנית הזאת הסתיימה.
<תמי ויצמן: אנחנו הולכים עכשיו ליעד אחר לפי התכנית שהגשנו.
<תמי ויצמן: זה משמש לעזר, לכן זה קיים.
<פוריה קלאי: יש לנו כרגע 4 מכללות שבהן יש תכניות.
<פוריה קלאי: הרעיון הוא לא תכנית נפרדת, אלא תכנית שכל סטודנט משתלב בכל אחת מהמכללות.
<פוריה קלאי: אנחנו מזהים את הצרכים של הסטודנטים, נותנים להם איזה שהוא מענה.
<פוריה קלאי: אנחנו היינו מתוקצבים בכל השנים רק בתכנית החומש.
<פוריה קלאי: אנחנו מקבלים 500 אלף שקל.
<פוריה קלאי: התכנית הזאת הסתיימה.
<פוריה קלאי: השנה זאת השנה הראשונה שמשרד החינוך נתן לנו 300 אלף שקל נוספים עבור התכניות שלנו.
<פוריה קלאי: אין לנו כרגע תקציב.
<פוריה קלאי: יש לנו שתי מכללות נוספות.
<פוריה קלאי: אחת מהן היא מכללת הרצוג, שיש בה גרעין מאוד יפה של יוצאי הקהילה האתיופית.
<פוריה קלאי: אם לא נקבל תקציב נוסף, אנחנו פשוט לא נוכל לשלב מכללה נוספת.
אברהם נגוסה: נושא הדיון שלנו הוא תקציב 2015,2016.
אברהם נגוסה: השאלה היא אם יש ביטוי בתקציב החדש.
אברהם נגוסה: אנחנו נמשיך לדון בנושא הזה.
<פוריה קלאי: אני חושבת שהנושא הזה מאוד חשוב, כי אם אנחנו מדברים על העצמה של האוכלוסייה, זה בדיוק הגרעין שיכול אל"ף, לאפשר להשתלב בחברה הישראלית, ובי"ת, להוות איזו שהיא דוגמה ומנהיגות לקהילה עצמה.
אברהם נגוסה: אני רוצה שמשרדי הממשלה יבינו אותנו, את חברי הכנסת.
אברהם נגוסה: יש לנו הזדמנות שלא הייתה.
אברהם נגוסה: יש ועדת שרים בראשות ראש הממשלה.
אברהם נגוסה: זאת ההזדמנות שיש לנו סוף סוף להרים את הקהילה.
אברהם נגוסה: אני מודאג שנפספס אותה.
אברהם נגוסה: זאת המטרה שלי.
אברהם נגוסה: אני לא נגד אף אחד, אני רק אומר, בואו נשלב ידיים, לא נפספס את הזדמנות הזאת, נביא תקציב, תכנית שיכולה להביא טיפול מהשורש בכל התחומים.
אברהם נגוסה: אני רוצה שתבינו.
אברהם נגוסה: כשאני שואל אתכם שאלה, אני לא נגדx או y.
אברהם נגוסה: אני רק רוצה שנבין שאם אנחנו מפספסים את ההזדמנות הזאת, זה פשוט בכיה לדורות.
אברהם נגוסה: בואו נשתף כולנו פעולה לטובת הקהילה.
אברהם נגוסה: כולנו יודעים את הבעיות בשטח.
אברהם נגוסה: גם אתם, המטפלים בנושא ברמה המקצועית, יודעים את האמת.
אברהם נגוסה: תנו לנו, לחברי הכנסת, את הכלים.
אברהם נגוסה: אני באתי לכנסת לא כי חיפשתי עבודה, אני באתי כדי לעשות שינוי.
אברהם נגוסה: אם אני לא אצליח לעשות את השינוי בהזדמנות הזאת, לא עשיתי את העבודה.
אברהם נגוסה: זאת העבודה שלנו.
אברהם נגוסה: סוף סוף הצלחנו בוועדת שרים בראשות ראש הממשלה, אבל אם אין תקציב, מה זה עוזר?
אברהם נגוסה: זו הנקודה.
<זמנה אחיהון: האם התקציב של משרד הביטחון הוא תקציב דיפרנציאלי, שונה, נפרד לבני הקהילה האתיופית?
<זמנה אחיהון: למה זה לא כלול בתקציב משרד הביטחון?
<זמנה אחיהון: מה קודם למה?
<זמנה אחיהון: אני יוצא בתחושה כזאת שיש הרבה כוונות טובות.
<זמנה אחיהון: אמרת שבאת לכנסת כשליחות ציבורית וכדי לעשות את העבודה.
<זמנה אחיהון: זה בהחלט נכון, אני מסכים איתך.
<זמנה אחיהון: עשית המון עבודות במהלך השנה.
<זמנה אחיהון: אנחנו סומכים עליך בבדיקות האלו, אבל יש פה איזה שהוא בלבול.
<זמנה אחיהון: אנחנו נמצאים בתכנית "דרך חדשה".
<זמנה אחיהון: אני רוצה לדעת אם יש בכלל תכנית.
<זמנה אחיהון: יש תכנית?
אברהם נגוסה: שאלנו קודם.
אברהם נגוסה: אין תכנית.
אברהם נגוסה: אנחנו לא נשב בחיבוק ידיים אם יש תכנית או אין תכנית.
אברהם נגוסה: שמעת אותי.
אברהם נגוסה: הצעתי.
אברהם נגוסה: אני ארוץ עם זה, אם זה מוסכם על בני הקהילה.
אברהם נגוסה: אני מתייעץ אתכם.
אברהם נגוסה: אנחנו נלך בתיאום.
אברהם נגוסה: אם אין תיאום, אז בנפרד.
אברהם נגוסה: אני חבר כנסת, לכן אני צריך לדרוש את הדברים האלה.
אברהם נגוסה: אני אדחוף את הדברים האלה.
אברהם נגוסה: תשאיר לי את העבודה.
<מנגשה למה: תודה רבה שהזמנת אותנו על-מנת לשמוע את כל הבעיות שיש במרכז קליטה מבשרת ציון.
<מנגשה למה: אני רוצה לדבר על המשכנתא.
<מנגשה למה: אנחנו תקועים במשך שנים במרכז קליטה.
<מנגשה למה: אחרי כמה שנים יש צעירים שהופכים להיות בעלי משפחות.
<מנגשה למה: אם הם הפכו להיות משפחות, הם לא צריכים להיות במרכז קליטה.
<מנגשה למה: במקום לתת לנו את המשכנתא, להוציא אותנו משם, לתת לנו את הזכאות, חוסמים אותנו מהזכאות.
<מנגשה למה: נותנים לנו שכר דירה שאנחנו לא יכולים לעמוד בו.
<מנגשה למה: בטענה הזאת הם תובעים אותנו בבית משפט.
<מנגשה למה: כמובן שאין לנו עורכי דין להעמיד נגדם.
<מנגשה למה: מביאים צו פינוי מבית משפט כדי לזרוק אותנו ממרכז הקליטה.
<מנגשה למה: 4 משפחות גרות בחדר אחד במשך שנים.
<מנגשה למה: כאשר האנשים האלה מבקשים לצאת ממרכז הקליטה, לקבל משכנתא, לקבל סיוע, אף אחד לא רוצה לענות.
<מנגשה למה: יש איזו חברה שגובה שכר דירה במרכז קליטה.
<מנגשה למה: היא לא קשורה למשכנתאות, לזכאות שלנו.
<מנגשה למה: היא מטפלת בנו רק כדי להוציא אותנו ממרכז הקליטה.
<מנגשה למה: אותי הם תבעו.
<מנגשה למה: יש לי ולאשתי תעודות עולה, יש לנו שני ילדים.
<מנגשה למה: במקום לתת לנו משכנתא, הלכו ותבעו אותנו.
<מנגשה למה: אנחנו לא יודעים לאן ללכת.
<קריאה: מי תבע אתכם?
<מנגשה למה: אנקום גרופ.
<מנגשה למה: לא הצלחנו לעמוד מולו.
<מנגשה למה: הוא הביא לנו פסק דין.
אברהם נגוסה: מרכז הקליטה מנוהל על ידי הסוכנות היהודית, אבל הסוכנות היהודית היא קבלן משנה של משרד הקליטה.
אברהם נגוסה: למשרד הקליטה יש חברת תחזוקה שמחזיקה או מנהלת את העניין.
אברהם נגוסה: היא זכתה במכרז, לכן היא מנהלת את זה.
אברהם נגוסה: יש 3 גופים שפועלים בתוך מרכז הקליטה.
<ליאור אבבה: אדוני היושב-ראש, עכשיו אתה מבין לאן הכסף הולך?
<ליאור אבבה: הוא הולך לכל מיני מישורים, הוא לא מגיע לקהילה.
אברהם נגוסה: אני מסכים איתך, זה צריך להגיע ישר לקהילה.
<ליאור אבבה: למה הסוכנות לא יכלה לנהל את זה מלכתחילה, למה צריך כל מיני גופים?
<מנגשה למה: בכל 17 מרכזי הקליטה במדינת ישראל יש צעירים כמוני שהפכו למשפחות.
<מנגשה למה: למה לדכא אותנו כך שאנחנו לא יכולים להעניק לילדים שלנו את מה שאנחנו צריכים להעניק להם?
<מנגשה למה: החבר שלי שדיבר מנתניה נמנה על האנשים שקיבלו סיוע, שיצאו.
<מנגשה למה: הבעיות שהוא הסביר הן בעיות של אנשים שיצאו ממרכז קליטה, שקיבלו את הסיוע.
<מנגשה למה: אנחנו עוד לא קיבלנו סיוע.
<מנגשה למה: הם זורקים אותנו.
<מנגשה למה: למי אנחנו יכולים להסביר?
<מנגשה למה: אין מישהו שלא כתבתי לו.
<מנגשה למה: משרד הקליטה לא רוצה לענות, הסוכנות היהודית לא רוצה לענות, הם מתעלמים מכל דבר, אבל לאנקום גרופ יש את הזכות לזרוק אותי ממרכז הקליטה.
<מנגשה למה: כל יום מכתבים, כל יום איומים.
<מנגשה למה: למה לא נותנים לנו את המשכנתא שאנחנו זכאים לה?
<מנגשה למה: למה אנחנו לא יכולים להביא את המשפחות שלנו מאתיופיה שמחכות לעלות לארץ?
אברהם נגוסה: אנחנו, חברי ועדת העלייה והקליטה, ביקרנו במרכזי קליטה, כולל במבשרת ציון.
אברהם נגוסה: הבנו את העניין.
אברהם נגוסה: זה מה שאמרתי כפתרון למה שהתרשמנו בוועדה.
אברהם נגוסה: הבעיה שאתה מתאר מוכרת וידועה.
אברהם נגוסה: כל הדיון זה שיהיה ביטוי בתקציב.
אברהם נגוסה: בלי תקציב אין פתרון.
אברהם נגוסה: כדי להגדיל משכנתא צריך תקציב.
אברהם נגוסה: כרגע זה לא מופיע.
<מנגשה למה: אתה מדבר עכשיו על כך שיהיה תקציב, שיהיה כסף במשרד הקליטה כדי לתת לנו משכנתא.
אברהם נגוסה: לא אמרתי.
אברהם נגוסה: הצעתי קודם להגדיל משכנתאות.
אברהם נגוסה: על זה אנחנו נלחמים כרגע כדי שיהיה בתקציב.
אברהם נגוסה: אני נזהר.
אברהם נגוסה: אני לא אמרתי שיהיה כסף כי עוד לא נכנס לתקציב.
אברהם נגוסה: כל הדיון, כל המאבק שאנחנו עושים עכשיו הוא כדי שיהיה בתקציב.
אברהם נגוסה: אם יהיה בתקציב אז יהיה.
אברהם נגוסה: כרגע אין.
אברהם נגוסה: בגלל זה מקיימים את הדיון.
<מנגשה למה: אני מבין, אדוני היושב-ראש, אבל הבעיה היא שיש נגדנו צו פינוי, אנחנו לא יודעים למי לפנות.
אברהם נגוסה: אם יש לך צו פינוי זה עניין משפטי, אתה צריך לפנות לעורך דין.
אברהם נגוסה: אני מכיר את המקרה.
אברהם נגוסה: דיברתי עם מנכ"ל משרד הקליטה בעניין הזה.
אברהם נגוסה: יש עניין משפטי.
אברהם נגוסה: אני חושב שזה פסק דין.
אברהם נגוסה: אנחנו נדבר אחרי הדיון בעניין הזה, אלא אם כן, עופר, אתה יכול להתייחס לנושא של מרכז הקליטה שמוציאים אותם על ידי צו פינוי.
אברהם נגוסה: תן לנו את המסמכים, אחר כך נדבר עם משרד הקליטה.
אברהם נגוסה: נציג משרד הקליטה אומר שהוא לא מכיר את המקרה.
אברהם נגוסה: אני דיברתי עם המנכ"ל.
<שלומית הראס: 4 נפשות גרות באותו חדר.
<שלומית הראס: משלמים כולם 500 שקל.
<שלומית הראס: מישהי אחת צריכה לשלם 300 או 200 ומשהו שקל.
<שלומית הראס: למה צריך לשלם 500 שקל ל-3,4 נפשות בחדר?
אברהם נגוסה: כל אחד משלם 500?
<שלומית הראס: כל אחד משלם 500.
<שלומית הראס: אנשים צפופים.
<שלומית הראס: הם לא יודעים לדבר, אין להם את השפה.
<שלומית הראס: הם גרים באותו חדר, מחכים לשירותים בתור.
<שלומית הראס: למה?
<שלומית הראס: יש לי ילד שמפספס במכנסיים.
<שלומית הראס: גם מבוגר יכול לפספס במכנסיים.
<שלומית הראס: מי שרואה את האנשים בחוץ חושב שאין להם בעיות, אבל יש להם בעיות בתוך הבית.
<שלומית הראס: מי יכול לפתור את זה, אף אחד לא יודע.
<שלומית הראס: יש לי 2 ילדים שאני מגדלת.
<שלומית הראס: עוד מעט הם הולכים למדינה.
<שלומית הראס: עוד מעט ישמעו אותם.
<שלומית הראס: יש לנו זכאות.
<שלומית הראס: אף אחד לא רואה את הזכאות שלנו, אף אחד לא רואה את המסמכים שלנו.
<שלומית הראס: לא איכפת להם מאיתנו.
<שלומית הראס: אנחנו הולכים לכל המשרדים.
<שלומית הראס: אף פעם אין להם תשובה בשבילי.
<שלומית הראס: כל העולים עלו לישראל.
<שלומית הראס: משרד הקליטה צריך לטפל בהם.
<שלומית הראס: אנחנו צריכים לקבל את כל הזכויות.
<שלומית הראס: לאף אחד לא בא לגור בבית הזה.
<שלומית הראס: אתם ראיתם בתוך הבית מה הולך?
<שלומית הראס: הכל נופל עלינו.
<שלומית הראס: הכיור נופל, השירותים, מים, ריחות.
אברהם נגוסה: כשהיינו שם ראינו.
<שלומית הראס: כמה אנחנו סובלים מזה.
<שלומית הראס: לאף אחד לא בא לשבת במרכז קליטה.
<שלומית הראס: אנחנו רוצים לצאת כמו כולם, ללמוד.
<שלומית הראס: גם הילדים שלנו צריכים להשתפר.
<שלומית הראס: לאף אחד לא בא לגור בתוך מרכז קליטה.
<שלומית הראס: הם חוסכים כסף.
<שלומית הראס: אנחנו לא חוסכים כסף.
<שלומית הראס: אנחנו שולחים למשפחה באדיס אבבה, אנחנו משלמים על הילדים לבית ספר, לצהרון.
<שלומית הראס: הילדים גם לומדים באופן פרטי.
<שלומית הראס: אני לא יכולה לעמוד בתשלומים לעורך דין, לגנים, לבית ספר.
<שלומית הראס: אין לי.
אברהם נגוסה: זאת הסיבה שאנחנו מקיימים את הדיון.
<קריאה: חברים יקרים, אני באתי לדבר בשם הנושא של יזמות עסקית בתכנית "דרך חדשה".
<קריאה: אנחנו מתרשמים כרגע שהאחראים לעניין של "דרך חדשה" לא כל כך משתפים פעולה.
<קריאה: עם כל השיח שאנחנו רואים, אנחנו רואים שרב הנסתר על הגלוי.
<קריאה: היינו רוצים לדעת מה קורה.
<קריאה: אמרו שיהיה פה שיתוף ציבור, שיתוף של השטח.
<קריאה: הנציגים שלנו לא מצליחים להגיע לשיחה.
<קריאה: זה חבל.
<קריאה: התחושה היא שאולי, כמו שאמרתם, יש פה "מריחה" או משהו כזה.
<קריאה: אני אומר את זה בזהירות.
<גל יעקבי: כמו שנאמר כאן ממשרדים אחרים, משרד הכלכלה יחד עם משרד ראש הממשלה ומשרד האוצר בונה את התכנית של "הדרך החדשה" בהמשך לדיונים שנעשו בהקשר של התכנית הזאת.
<גל יעקבי: את כל הכלים של המשרד מכניסים כחלק מהתכנית הזאת - גם הנושא של יזמות עסקית, גם הנושא של קידום תעסוקתי, ליווי תעסוקתי, בין אם באקדמאים ובין אם בהכשרה מקצועית.
<גל יעקבי: נציג הציבור שלנו, עו"ד איציק דסה, לוקח חלק בכל התהליך שאנחנו עושים, מתחילתו ועד השלב שאנחנו נמצאים בו עכשיו.
<גל יעקבי: אנחנו נמצאים בשלב שאנחנו לקראת הצגת התכנית שנמצאת אצלי ממש כאן.
<גל יעקבי: אנחנו כרגע בכתיבת טיוטה שעוברת אישורים אחרונים במשרד.
<גל יעקבי: כמו שפורסמה התכנית של משרד החינוך, גם התכנית של משרד הכלכלה תפורסם באינטרנט להערות הציבור.
<גל יעקבי: זה לא נכון שלא היינו חלק בדיונים שנעשו במסגרת התכנית הזאת.
<גל יעקבי: גם הנושא הזה כבר פורסם באינטרנט.
<גל יעקבי: תהליך שיתוף הציבור נעשה לאורך כל התהליך, כולל החלק של היזמות העסקית.
אברהם נגוסה: את יכולה להגיד לנו כמה עולה התכנית, אם יש תקציב?
<גל יעקבי: כפי שנאמר מעמיתיי לפניי, התקציב עוד לא נסגר בצורה הרמטית, אנחנו עדיין בדיונים בתוך המשרד.
<גל יעקבי: אני יכולה להגיד לכם, בדומה למה שאמרו במשרדים אחרים, שהתקציב גדל .
<גל יעקבי: הוא גדל גם בהקשר של יזמות עסקית, גם בהקשר של ליווי תעסוקתי לאקדמאים בהכשרות מקצועיות.
<גל יעקבי: כל התקציבים גדלים.
<גל יעקבי: אני לא יכולה להגיד לכם מספרים מדויקים, כיוון שלא סגרנו את זה, זה עדיין נמצא בדיונים.
<קריאה: מה היה התקציב לפני שזה גדל?
אברהם נגוסה: אי אפשר לנקוט במספר?
<גל יעקבי: אני יכולה לנקוט במספר.
אברהם נגוסה: תגידי לנו מה היה, מה הוספתם.
<גל יעקבי: היו פעילויות שנעשו במסגרת המשרד באופן כללי, לא הייתה פעילות "צבועה".
<גל יעקבי: בתחום של יזמות עסקית יוצאי אתיופיה קיבלו שירותים כמו כל אזרח במדינת ישראל, כנ"ל גם לגבי דברים אחרים.
<גל יעקבי: אני יכולה להגיד לכם שבשוברים להכשרה מקצועית ליוצאי אתיופיה התקציב היה מיליון שקלים.
<גל יעקבי: בהכשרות מקצועיות אנחנו מדברים על בערך 500 אלף שקל.
<גל יעקבי: בנוסף, יש תכנית של יחידות הכוון תעסוקתיות.
<גל יעקבי: כרגע אנחנו עומדים על 9 מרכזים.
<גל יעקבי: אנחנו רוצים להגדיל את זה במסגרת התכנית של "דרך חדשה".
<גל יעקבי: התכנית עומדת על 15 מיליון שקל רב שנתי.
<גל יעקבי: זה חלק מהפעילויות שאני מספרת לכם עכשיו עם התקציבים לפעילויות "צבועות".
<גל יעקבי: מעבר לפעילויות "צבועות", משרד הכלכלה נותן שירותים ליוצאי אתיופיה כמו לכל האזרחים במדינת ישראל.
אברהם נגוסה: אנחנו מעוניינים בתכנית של ועדת השרים.
אברהם נגוסה: את לא נקטת כל כך - -
<גל יעקבי: המספרים שציינתי זה מיליון שקלים לשוברים להכשרה מקצועית.
<גל יעקבי: זה אחד מהכלים של משרד הכלכלה בתחום של הכשרות מקצועיות.
<גל יעקבי: אנחנו מדברים על כ-500 אלף שקל בהכשרות מקצועיות קבוצתיות, ועוד 15 מיליון בתכנית רב שנתית.
אברהם נגוסה: כמה שנים רב שנתית?
<גל יעקבי: 4 שנים, שזה 9 יחידות הכוון בפריסה ארצית.
<ירון ליכיאס: אנחנו בודקים את הנושא של ייצוג הולם.
<ירון ליכיאס: לא ראיתי התייחסות בתכניות לייצוג הולם.
<קריאה: תעסוקה.
<ירון ליכיאס: אני מדבר על ייצוג הולם.
<ירון ליכיאס: ייצוג הולם זה גם תעסוקה במגזר ממשלתי או ציבורי.
<ירון ליכיאס: לא ראיתי שום התייחסות.
<ירון ליכיאס: אני רוצה לציין שהנתונים של משרד הביטחון ויחידות הסמך אינם מפורסמים.
<ירון ליכיאס: הייתי מאוד שמח לקבל התייחסות.
<ירון ליכיאס: בקבוצה שלנו חברים הרבה קצינים שמספרים לי על בעיות בוועדות רבי סרנים למיניהן.
<ירון ליכיאס: מאוד חשוב לתת את הדעת על כך.
<ירון ליכיאס: כל משרד כאן, וקטונתי לומר, צריך לבדוק על הדרך מה הייצוג ההולם אצלו במשרד, לנסות לקדם ולהכניס את זה לתכנית הכללית.
<ירון ליכיאס: בנוגע לתכניות של משרד הכלכלה, ראיתי שפרסמתם באתר אינטרנט תכנית שנתית לשנת 2016 לגבי אוכלוסיות מיוחדות: חרדים, ערבים.
<ירון ליכיאס: לא ראיתי שום ציון על יוצאי אתיופיה.
<ירון ליכיאס: זה פורסם שם בריש גלי.
<ירון ליכיאס: יש איזו שהיא בעיה.
<ירון ליכיאס: באמת שרב הנסתר על הגלוי.
<ירון ליכיאס: יש הרגשה של איזה שהוא מתווה גז.
<ירון ליכיאס: מסתירים אינפורמציה, לא משתפים את כלל הציבור.
<ירון ליכיאס: כדי שתכנית תצליח בצורה שהיא מאוד מאוד טובה ומאוד מאוד מיטבית, צריך להנגיש את התכניות האלו, בין אם זה פייסבוק כי אנחנו היום נמצאים בעידן מודרני, בין אם זה קבוצות אינטרנטיות כאלו ואחרות, לא רק לארגון x,y או z.
<ירון ליכיאס: הקהילה מורכבת, יש בה מגוון של אנשים, מגוון של קבוצות, לכן גם דרך ההנגשה צריכה להיות בהתאם.
<אבי לקח: דווקא האמירה האחרונה רלוונטית לגבינו.
<אבי לקח: אנחנו ברשות האוכלוסין וההגירה מונים כ-2070 עובדים, כאשר 71 מתוכם הם מהעדה האתיופית.
<אבי לקח: אנחנו בכל תהליכי הגיוס נותנים עדיפות למועמדים אתיופים.
<אבי לקח: יש לנו גם עניין מקצועי לקלוט, מעבר לעניין של ייצוג הולם, כי ברגע שאנחנו קולטים עובדים שיש להם את הרקע, את השפה, זה עוזר לנו לתת שירות לציבור בכלל, ולציבור האתיופי בפרט.
<אבי לקח: דווקא בתקופה הזאת אנחנו נמצאים בתהליכי הרחבה וגיוס.
<אבי לקח: אנחנו מרחיבים שירות לציבור בגלל הנושא של הפרויקט הביומטרי, שבטח שמעתם עליו, ובכלל להנגשת השירות.
<אבי לקח: אנחנו בנושא הזה נותנים עדיפות ודגש.
<קריאה: אני באתי מהצפון.
<קריאה: אני מדבר עם עולים חדשים צעירים.
<קריאה: הרבה פעמים באנו לפה, לכנסת, אבל לא קיבלנו פתרון אמיתי.
<קריאה: כל הזמן אומרים - אנחנו עושים, אנחנו עושים.
<קריאה: אין פתרון לעולים חדשים צעירים.
<קריאה: גם למשרד הקליטה אין איך לממן.
<קריאה: בן אדם משלם 1500 שקל לחדר אחד.
<קריאה: אם 2 אנשים גרים בחדר אחד, הם משלמים בנפרד.
<קריאה: איך זה שבמרכז קליטה אחד משלמים משהו אחד, במרכז קליטה אחר משהו אחר?
<קריאה: זאת מדינה אחת, כל בן אדם זה אותו דבר.
<קריאה: תמצאו פתרון אמיתי לעולים החדשים.
<קריאה: העולים החדשים נמצאים עכשיו במצב קשה.
<גל יעקבי: לגבי ייצוג בשירות המדינה, כמובן שנציבות שירות המדינה צריכה להתייחס לזה.
<גל יעקבי: אני יכולה להגיד לכם שבמסגרת הפעילות שאנחנו עושים, אנחנו הולכים להנגיש את הנושא של תעסוקה במשרדי הממשלה לאוכלוסייה באמצעות הרכזים של יחידות ההכוון התעסוקתיות שיש לנו בכל הארץ.
<גל יעקבי: לגבי תכנית העבודה, כולם מוזמנים להיכנס לאתר של משרד הכלכלה, למטה תעסוקת אוכלוסיות ייחודיות.
<גל יעקבי: המדיניות של המשרד מפורסמת, התכנית שלנו, פרטי הקשר לכל התכניות שאנחנו מפעילים במשרד.
<גל יעקבי: שם מפורטים כל הפעילויות שלנו בצורה דומה ליתר האוכלוסיות.
<גל יעקבי: בדיוק כמו שאתה רואה את המדיניות של משרד הכלכלה לגבי יוצאי אתיופיה, ככה תוכל לראות גם לגבי חרדים וערבים.
<גל יעקבי: אין תכניות עבודה מפורטות יותר בתחומים של אוכלוסיות אחרות.
<גל יעקבי: אני מזמינה את כולם להיכנס ולראות.
אברהם נגוסה: אנחנו, כמו שאמרתי בהתחלה, התכנסנו בגלל שלא מופיע, אין התייחסות בתקציב המדינה לשנות 2015 ו-2016.
אברהם נגוסה: אנחנו שמענו את נציגי המשרדים.
אברהם נגוסה: יש פרוטוקול.
אברהם נגוסה: יחד עם זאת, ההתייחסות ששמענו לא מספקת אותנו.
אברהם נגוסה: זה לא ברור.
אברהם נגוסה: אנחנו לא יודעים איפה הכסף.
אברהם נגוסה: הכסף לא "צבוע".
אברהם נגוסה: אנחנו דורשים 475 מיליון שקל בתקציב המדינה לשנות 2015,2016 בכל התחומים.
אברהם נגוסה: אני ציינתי קודם כמה.
אברהם נגוסה: אנחנו נגיש את זה לוועדת הכספים, נפעל בכיוון הזה, וגם לוועדת השרים ולשר האוצר.
אברהם נגוסה: אנחנו, חברי הכנסת, נמשיך ונאבק שהכסף ייכנס ויהיה "צבוע" בתקציב השנתי הזה.